CELEX: 62010CN0014
Language: hu
Date: 2010-01-11 00:00:00
Title: C-14/10. sz. ügy: A High Court of Justice (England & Wales), Queen's Bench Division (Administrative Court) által 2010. január 11-én benyújtott előzetes döntéshozatal iránti kérelem — Nickel Institute kontra Secretary of State for Work and Pensions

13.3.2010   
            
            
               HU
            
            
               Az Európai Unió Hivatalos Lapja
            
            
               C 63/38
            
         A High Court of Justice (England & Wales), Queen's Bench Division (Administrative Court) által 2010. január 11-én benyújtott előzetes döntéshozatal iránti kérelem — Nickel Institute kontra Secretary of State for Work and Pensions
   (C-14/10. sz. ügy)
   2010/C 63/61
   Az eljárás nyelve: angol
   
      A kérdést előterjesztő bíróság
   
   High Court of Justice (England & Wales), Queen's Bench Division (Administrative Court)
   
      Az alapeljárás felei
   
   
      Felperes: Nickel Institute
   
      Alperes: Secretary of State for Work and Pensions
   
      Az előzetes döntéshozatalra előterjesztett kérdések
   
   
               1.
            
            
               Érvénytelen-e a 2008/58/EK bizottsági irányelv (1) (a továbbiakban: 30. módosító irányelv) és/vagy a 790/2009/EK bizottsági rendelet (2) (a továbbiakban: 1. módosító rendelet) azon részében, amely a nikkel-karbonátok osztályozását és a releváns hatások következtében azok újraosztályozását végzi, amennyiben:
               
                           a)
                        
                        
                           az osztályozásokat anélkül végezték, hogy a nikkel-karbonátok belső tulajdonságait a 67/548/EGK irányelv (3) (a továbbiakban: „veszélyes anyagokról szóló irányelv”) VI. mellékletében foglalt szempontokra és adatokra vonatkozó követelményeknek megfelelően megvizsgálták volna;
                        
                     
                           b)
                        
                        
                           nem vették kellő módon tekintetbe, amint azt a veszélyes anyagokról szóló irányelv VI. mellékletének 1.1. és 1.4. szakasza megköveteli, hogy a nikkel-karbonátok belső tulajdonságai előírásszerű kezelés és rendeltetésszerű használat során veszélyt jelenthetnek-e;
                        
                     
                           c)
                        
                        
                           a veszélyes anyagokról szóló irányelv 28. cikkében foglalt eljárás alkalmazásához szükséges feltételek nem teljesültek;
                        
                     
                           d)
                        
                        
                           az osztályozások meg nem engedett módon olyan eltérési nyilatkozaton alapultak, amelyet az illetékes hatóság által a 793/93/EGK rendelet (4) szerint végzett kockázatértékelés céljából tettek; és/vagy
                        
                     
                           e)
                        
                        
                           az osztályozások elfogadását nem indokolták az EK 253. cikk által megkövetelt módon?
                        
                     
         
               2.
            
            
               Érvénytelen-e 2009/2/EK bizottsági irányelv (5) (a továbbiakban: 31. módosító irányelv) és vagy az 1. módosító rendelet azon részében, amely a nikkel-hidroxidok és a nikkeltartalmú anyagok csoportja (együttesen: a vitatott nikkeltartalmú anyagok) osztályozását és a releváns hatások következtében azok újraosztályozását végzi meghatározott szempontok szerint, amennyiben:
               
                           a)
                        
                        
                           az osztályozást anélkül végezték, hogy a vitatott nikkeltartalmú anyagok belső tulajdonságait a veszélyes anyagokról szóló irányelv VI. mellékletében foglalt szempontokra és adatokra vonatkozó követelményeknek megfelelően, vagy még inkább: egy bizonyos interpolációs módszer alapján megvizsgálták volna;
                        
                     
                           b)
                        
                        
                           nem vették kellő módon tekintetbe, amint azt a veszélyes anyagokról szóló irányelv VI. mellékletének 1.1. és 1.4. szakasza megköveteli, hogy a vitatott nikkeltartalmú anyagok belső tulajdonságai előírásszerű kezelés és rendeltetésszerű használat során veszélyt jelenthetnek-e; és/vagy
                        
                     
                           c)
                        
                        
                           a veszélyes anyagokról szóló irányelv 28. cikkében foglalt eljárás alkalmazásához szükséges feltételek nem teljesültek?
                        
                     
         
               3.
            
            
               Érvénytelen-e az 1. módosító rendelet a nikkel-karbonátokra és a vitatott nikkeltartalmú anyagokra vonatkozó részében, amennyiben:
               
                           a)
                        
                        
                           az 1272/2008/EK rendelet (6) (az osztályozásról szóló rendelet) 53. cikkében foglalt eljárás alkalmazásához szükséges feltételek nem teljesültek; és/vagy
                        
                     
                           b)
                        
                        
                           az osztályozásról szóló rendelet VI. mellékletének 3.1. táblázatában foglalt osztályozást anélkül végezték, hogy a nikkel-karbonátok és a vitatott nikkeltartalmú anyagok belső tulajdonságait az osztályozásról szóló rendelet I. mellékletében, de még inkább az osztályozásra vonatkozó rendelet VII. mellékletében foglalt szempontokra és adatokra vonatkozó követelményeknek megfelelően, vagy alapján megvizsgálták volna?
                        
                     
         
      (1)  A veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez történő harmincadik módosító hozzáigazításáról szóló, 2009. augusztus 10-i 2008/58/EK bizottsági irányelv (HL L 246., 6. o.).
   
      (2)  Az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki fejlődéshez való hozzáigazítása céljából történő módosításáról szóló 2009. augusztus 10-i 790/2009/EK bizottsági rendelet (HL L 235., 1. o.)
   
      (3)  A veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló, 1967. június 27-i 67/548/EGK tanácsi irányelv (HL 196., 1. o.; magyar nyelvű különkiadás 13. fejezet, 1. kötet, 27. o.)
   
      (4)  A létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendelet (HL L 84., 1. o.; magyar nyelvű különkiadás 15. fejezet, 2. kötet, 212. o.)
   
      (5)  A veszélyes anyagok osztályozására, csomagolására és címkézésére vonatkozó törvényi, rendeleti és közigazgatási rendelkezések közelítéséről szóló 67/548/EGK tanácsi irányelvnek a műszaki fejlődéshez való hozzáigazítása céljából, harmincegyedik alkalommal történő módosításáról szóló, 2009. január 15-i 2009/2/EK irányelv (HL L 11., 6. o.)
   
      (6)  Az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról szóló, 2008. december 16-i 1272/2008/EK európai parlamenti és tanácsi rendelet (HL L 353., 1. o.).